Počet prípadov chrípky a chrípkových ochorení tento týždeň v porovnaní s predchádzajúcim 21. týždňom mierne klesol. Nahlásených bolo 2715 prípadov ochorení. Predstavuje to 9,4 percenta všetkých akútnych respiračných ochorení, ktorých bolo dovedna 28.871. V minulom týždni zaznamenali 2900 chrípkových prípadov.
Po prvý raz však na Slovensku zaznamenali aj výskyt nového vírusu chrípky A (H1N1) u 37-ročného muža a u osemapolmesačného dieťaťa. TASR o zisteniach Úradu verejného zdravotníctva SR informovala dnes Eva Chmelanová. Prípady v tomto týždni hlásilo 60 percent lekárov pre deti a dorast a 49 percent praktických lekárov pre dospelých. Najviac hlásení zaznamenali v Nitrianskom kraji. Situácia o výskyte novej chrípky A (H1N1) je denne aktualizovaná na webovej stránke Úradu verejného zdravotníctva.
Autor článku: TASR